Diari Oficial de la Generalitat Valenciana


Sumari del DOGV 2469, del 14-03-1995 (1995/834115)

RESOLUCIÓ de 20 de desembre de 1994, de la Direcció General d'Indústria i Energia per la qual s'autoritza la utilització d'equips de climatització per cicle d'absorció.
------------------------------------------------------------------------------------------------------------------------------------------------------------------------

### Dades del document

Número de DOGV
:   2469

Data del DOGV
:   14-03-1995

Secció del DOGV
:   ALTRES DISPOSICIONS

Número del document
:   1995/834115


Data del document
:   20-12-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 20 de desembre de 1994, de la Direcció General d'Indústria i Energia per la qual s'autoritza la utilització d'equips de climatització per cicle d'absorció.   
Vista la sol·licitud de la CompaÑía EspaÑola de Gas, SA, d'autorització de la instal.lació i utilització d'equips de climatització per cicle d'absorció.  
Vist que la tecnologia d'aquests equips ha evolucionat i ha assolit uns rendiments suficientment elevats i ha reduït sensiblement la diferència respecte dels equips que utilitzen els cicles de comprensió.  
Vista la importància que el consumidor tinga una major llibertat d'elecció de les fonts energètiques que pot utilitzar.  
Vist l'informe favorable de l'àrea d'Energia de l'IMPIVA, amb data 9 de novembre de 1994.  
Vist el que determina el Reial Decret 1.618/1980, de 4 de juliol, que aprova el Reglament d'Instal·lacions de Calefacció, Climatització i Aigua Calenta Sanitària amb la finalitat de racionalitzar el consum energètic, i el que disposa la IT.IC 04.2.3.d) sobre l'òrgan competent en matèria d'indústria i energia per a autoritzar aquest tipus d'instal·lacions.  
Aquesta Direcció General d'Indústria i Energia resol:  
1. Autoritzar la utilització d'equips productors de fred, de calor i de fred, i de calor per cicle d'absorció, sempre que el rendiment de la instal.lació siga igual o superior als valores indicats en la taula 4.5 de l'apartat 04.2.3. d) de la IT.IC.04 del Reglament d'Instal·lacions de Calefacció, Climatització i Aigua Calenta Sanitària, aprovat pel Reial Decret 1618/1980, de 4 de juliol.  
2. Caldrà acreditar en la instal.lació que s'obté el rendiment especificat en l'apartat primer d'aquesta resolució per qualsevol dels mitjans que determina l'article 13 de la Llei 21/1992, de 16 de juliol, d'Indústria (BOE n.º 176, de 23.07.92).  
3. Aquesta autorització es refereix als aspectes energètics i és independent de la que poden requerir aquests aparells per a acreditar el compliment de la normativa industrial aplicable y, en concret, del Reglament d'aparells que utilitzen gas com a combustible (Reial Decret 949/1988, de 20 de maig), així com del Reglament de seguretat de plantes i instal·lacions frigorífiques (Reial Decret 3.099/1977, de 8 de setembre).  
Contra aquesta resolució que no posa fi a la via administrativa podrà interposar-se un recurs ordinari davant el conseller d'Indústria, Comerç i Turisme, en el termini d'un mes comptador a partir del dia de la notificació d'aquesta resolució, de conformitat amb el que disposen l'article 114 amb relació al 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de desembre de 1994.- La directora general d'Indústria i Energia: Celeste Juan Millet.